text: Syd- og Sønderjyder sviner
  15 april 2010 kl. 07.39
  Men i weekend'en kan de rydde op efter sig.
  Det er Danmarks Naturfredningsforening, der opfordrer til at rydde op i naturen på søndag.
  Naturfredningsforeningen forventer, at omkring 20.000 frivillige fra forskellige foreninger vil indsamle affald på søndag.
  - Efter 6 år med affaldsindsamlinger er vi er ved at være kommet til bunds i det langtidsnedbrydelige affald, men øl og sodavandsdåser bliver der smidt mange af i de syd- og sønderjyske grøftekanter. Sidste år blev der samlet 60.000 dåser op, og der er langt flere end i landets øvrige regioner, siger Mette Mørk Mortensen fra Danmarks Naturfredningsforening til JyskeVestkysten.
  